Trachinus araneus

Trachinus araneus er en saltvannsfisk som tilhører fjesingene.

Kroppen er avlang og sammentrykt. Øynene flukter omtrent med toppen av hodet, og avstanden mellom øynene er omtrent lik diameteren til øyet. Munnen er sterkt underbitt. Første ryggfinne har 7 piggstråler, og andre ryggfinne har 26–29 bløtstråler. Halefinnen er svakt konkav eller tvert avskåret. Fargen er lyst gulgrå, som regel med 1–3 langsgående rekker med mørke flekker. Den er som regel 25–30 cm lang, men kan ha en totallengde på 45 cm.

Trachinus araneus lever i grunne kystfarvann ned til 100 m der den graver seg ned i sand. Den har som andre fjesinger giftkjertler som er forbundet med en pigg på gjellelokket og piggstrålene i første ryggfinne. Arten er utbredt i Middelhavet og det østlige Atlanterhavet fra sørlige Portugal til Angola.

Kilder

Eksterne lenker 
 

Sil- og fjesingfisker
Fisker formelt beskrevet i 1829
Dyr formelt beskrevet av Georges Cuvier
Fisk i Middelhavet
Dyr formelt beskrevet av Achille Valenciennes